Lav et referat af nedenstående tekst:

Tekst:
En bil brød klokken 13 ud i flammer og begyndte at trille mod en nærtliggende stald. Billisten, der stod ved siden af bilen var dog hurtig, og fik trukket håndbremsen og forhindrede derfor den brændende bils kurs mod laden. Det oplyser Jesper Ludvigsen, der er indsatsleder ved Beredskabscenter Hjørring. - Billisten var heldigvis vågen, og fik derfor hurtigt stoppet bilen, så der ikke skete yderligere skade, siger Jesper Ludvigsen til TV2/Nord. Bilen havde kort forinden slingret under kørslen, og den kvindelige billist havde derfor stoppet bilen på Burskovvej. Kort tid efter begyndte det at ryge fra motorrummet, inden den altså brød ud i flammer. Ilden startede i motorrummet af ukendt årsag, og bredte sig videre ind i bilen. Den er derfor udbrændt og kvinden må altså finde sig et nyt transportmiddel til fremtiden.

Referat:
En kvindelig billist var hurtig og fik stoppet en brændende bil, der var på vej mod en nærtliggende stald.